section_heading: Povijest
paragraph_text: Dine su nastale od pijeska i naslaga tla rijeke Rio Grande i njenih pritoka čiji se vodotok proteže dolinom San Luis. Tijekom stoljeća zapadni su vjetrovi raznosili čestice pijeska iz riječne ravnice. Kako je vjetar pred planinskim vijencem Sangre de Cristo gubio snagu, tako se pijesak taložio na istočnom rubu doline. Ovaj proces se nastavlja i još uvijek traje, a pješčane dine vremenom sve više rastu. Oblik dina se zahvaljujući vjetru mijenja svakodnevno.